அல்-உக்சுர் கோயில்

 [[படிமம்:Egypt.LuxorTemple.06.jpg|right|thumb|200px|நைலின் கிழக்குக் கரையில் இருந்து லக்சோர் கோயிலின் தோற்றம்.]]
 [[படிமம்:Egypt.LuxorTemple.02.jpg|right|thumb|200px|3400 ஆண்டுகளுக்குப் பின்னரும் தான் தனது கடவுள்களுக்காகக் கட்டிய கோயிலைக் கவனித்துக்கொண்டிருக்கும் எகிப்திய அரசரின் சிலை.]]
 
 '''அல்-உக்சுர் கோயில்''' (''Al 'Uqṣur temple'' or ''Luxor temple'') இன்று [[அல்-உக்சுர்|லக்சோர்]] என அழைக்கப்படும் நகரத்தில் [[நைல் நதி]]யின் கிழக்குக் கரையில் அமைந்துள்ள பெரிய பண்டைய எகிப்தியக் கோயில் ஆகும்.&lt;ref&gt;[https://www.britannica.com/place/Luxor Luxor, Egypt]&lt;/ref&gt;  இக் கோயில் [[அமூன்]], [[மூத் (எகிப்தியக் கடவுள்)|மூத்]], [[கோன்சு]] எனும் பண்டைய எகிப்தியர்களின் மூன்று கடவுளர்களுக்காக அமைக்கப்பட்டது. பழங்கால எகிப்தின் [[புது எகிப்து இராச்சியம்|புது எகிப்து இராச்சியக்]] காலத்தில் கொண்டாடப்பட்டு வந்த [[ஒப்பெத் திருவிழா]] இக்கோயிலை மையமாகக் கொண்டே இடம்பெற்றது. இவ் விழாவில், [[அமூன்]] கடவுளின் சிலை, அருகாமையில் உள்ள [[கர்னாக்]] கோயிலிலிருந்து ஊர்வலமாக எடுத்து வரப்படும். இங்கே [[அமூன்]], அவரது துணைவியான [[மூத் (எகிப்தியக் கடவுள்)|மூத்]] எனும் பெண் கடவுளுடன் தங்க வைக்கப்பட்டு, விழாக் கொண்டாடப்படும்.
 
 இக் கோயிலுக்கான நுழைவாயில் வடக்குப் பக்கத்தில் அமைந்துள்ளது. இந்த நுழைவாயிலுக்குச் செல்லும் பாதையின் இரு மருங்கும் வரிசையாக ''[[ஸ்ஃபிங்ஸ்]]'' உருவங்கள் அமைக்கப்பட்டுள்ளன. இப் பாதை, பிற்காலத்தில், [[எகிப்தின் முப்பதாம் வம்சம்|30 ஆவது அரச வம்சத்தின்]] [[பார்வோன்]] [[முதலாம் நெக்தனெபோ]]வின் காலத்தில் அமைக்கப்பட்டது.
 
 கோயிலின் நுழைவாயிலில், 24 [[மீட்டர்]] (79 அடி) உயரம் கொண்ட கோபுரம் போன்ற நுழைவாயில் உள்ளது. இது [[இரண்டாவது ராமேசஸ்|இரண்டாவது ராமேசஸினால்]] கட்டுவிக்கப்பட்டது. இதில் இரன்டாம் ராமேசஸின் போர் வெற்றிகள் குறித்த கட்சிகள் செதுக்கப்பட்டுள்ளன. பிற்காலத்திலும், குறிப்பாக, [[நூபியா|நூபிய]] மற்றும் [[குஷ் இராச்சியம்|குஷ் மரபுகளைச்]] சேர்ந்த அரசர்களும் தமது வெற்றிகளை இதிலே பதிவு செய்துள்ளனர். முன்னர் இந்த நுழைவாயிலின் இரு பக்கங்களிலும் ராமேசஸின் மிகப் பெரிய ஆறு [[சிலை]]கள் அமைக்கப்பட்டிருந்ததாகக் கூறப்படுகிறது. இவற்றுள் நான்கு இருந்த நிலையிலும், இரண்டு நின்ற நிலையிலும் அமைந்திருந்தன. இன்று இவற்றுள் இருந்த நிலையிலுள்ள இரண்டு சிலைகள் மட்டுமே தப்பியுள்ளன.&lt;ref&gt;[https://www.wmf.org/project/luxor-temple Luxor Temple]&lt;/ref&gt;
 
 இளஞ்சிவப்புக் கருங்கல்லினால் அமைந்த 25 மீட்டர் (82 அடி) உயரமான தூண் (obelisk) ஒன்றும் இங்கே காணப்படுகின்றது. இவ்விடத்தில் இருந்த இதே போன்ற இன்னொரு தூண் 1835 ஆம் ஆண்டு பாரிஸ் நகருக்கு எடுத்துச் செல்லப்பட்டது. அங்குள்ள [[பிளேஸ் டி லா கொன்கோர்டே]] என்னும் சதுக்கத்தில் நிறுவப்பட்ட அது இன்றும் அங்கே காணப்படுகின்றது.
 
 [[படிமம்:Templo de Luxor.jpg|right|thumb|200px|தொகுப்பு லக்சோர் கோயில்.]]
 '''1''': நீத் கர்ப்பமுறுவாள் என [[தூத்]] (பறவை அலகுடன் கூடிய உருவம்) அவளுக்கு அறிவித்தல்.&lt;br /&gt;
 '''2''': [[நெஃப்]] (Kneph) மற்றும் [[ஆத்தோர்]] இருவரும் [[ஆங்க் (எகிப்தியச் சின்னம்)|ஆங்க்]]''  கருவி மூலம் நீத்தைக் கருவுறச் செய்தல்.&lt;br /&gt;
 '''3''': ''[[இரா]]'' கடவுள்.&lt;br /&gt;
 '''4''': The adoration of Ra by the gods and the courtiers.]]
 இக் கோபுர நுழைவாயில் உள்ளே அமைந்துள்ள தூண் வரிசைகளால் சூழப்பட்ட [[முற்றம்]] ஒன்றுக்கு இட்டுச் செல்கிறது. இப் பகுதியும் இரண்டாம் ராமேசஸ் காலத்தில் கட்டப்பட்டதே. இப்பகுதியும், நுழை வாயிலும் கோயிலின் ஏனைய பகுதிகளிலிருந்து வேறுபட்ட கோணத்தில் அமைந்திருப்பதைக் காணலாம். இம் முற்றத்துக்கு அப்பால், தூண் வரிசைகளோடு கூடிய ஊர்வலப் பாதை உள்ளது. [[மூன்றாம் அமென்கோதேப்]] என்பவனால் கட்டப்பட்ட இப்பாதை 100 மீட்டர் (328 அடி) நீளம் கொண்டது. இப்பாதை 14  வடிவப் [[போதிகை]]களுடன் கூடிய தூண் வரிசைகளைக் கொண்டது.
 
 சுவரில் அமைந்துள்ள அலங்காரப் பட்டிகளில் [[ஒப்பெட் விழா]]வின் பல்வேறு கட்டங்கள் செதுக்கப்பட்டுள்ளன. [[கர்னாக்]]கில் நடைபெறும் பலிகள், [[அமூன்]] கடவுள் லக்சோருக்கு வருதல், மீண்டும் திரும்பிச் செல்லுதல் ஆகிய காட்சிகள் இவற்றுள் அடங்கும்.
 
 ==அல்-உக்சுர் நகரத்தின் முக்கிய கட்டிடங்கள் ==
 {{முதன்மை|அல்-உக்சுர்}}
 &lt;gallery mode=&quot;packed&quot; heights=&quot;140px&quot; widths=&quot;140px&quot;&gt;
 File:Luxor-Tempel Sanktuar Amenophis III. 01.jpg|[[அல்-உக்சுர்]] கோயில்
 File:Flickr - schmuela - IMG 7322.jpg|[[மூன்றாம் அமென்கோதேப்]] நிறுவிய சூரியக் கோயில் மண்டபத் தூண்கள் 
 File:Luxor, Luxor Temple, sphinx alley at night, Egypt, Oct 2004.jpg|இரவில் [[ஸ்பிங்ஸ்]]களின் வரிசை
 File:Pylons and obelisk Luxor temple 2.JPG|[[இரண்டாம் ராமேசஸ்]] நிறுவிய [[கல்தூபி]] மற்றும் மண்டபம்
 File:مجموعه اعمدة من معبد الكرنك.jpg|பெரும் தூண்களின் வரிசை 
 File:Luxor-Tempel Kapelle Thebanische Triade 03.jpg|[[தீபை]] நகரத்தின் முப்பெரும் கடவுள்களின் கோயில்
 &lt;/gallery&gt;
 
 ==மேற்கோள்கள்==
 &lt;references/&gt;
 
 ==வெளி இணைப்புகள்==
 *[https://www.britannica.com/place/Temple-of-Luxor  Temple of Luxor]
 
 {{பண்டைய எகிப்து}}
 [[பகுப்பு:எகிப்து]]
 [[பகுப்பு:எகிப்தின் உலகப் பாரம்பரியக் களங்கள்]]
 [[பகுப்பு:எகிப்தின் வரலாறு]]
 [[பகுப்பு:எகிப்தியக் கட்டிடக்கலை]]
 [[பகுப்பு:எகிப்தியக் கோவில்கள்]]